Planet Earth II

Planet Earth II () — 2016 წლის ბრიტანული დოკუმენტური ფილმი ბუნების თემატიკაზე; გადაღებულია BBC-ის მიერ, როგორც 2006 წელს გამოსული Planet Earth-ის გაგრძელება. სერიალს უძღვება და ჰყვება სერ დეივიდ ეტენბორო, მუსიკის მთავარი თემა კი ჰანს ციმერის მიერაა შექმნილი.

პირველი ანონსი 2016 წლის 9 ოქტომბერს გამოვიდა, პრემიერა კი გაერთიანებულ სამეფოში 6 ნოემბერს,  BBC One-ისა და BBC One HD-ის ეთერში შედგა. Planet Earth II BBC-ის მიერ გამოშვებული პირველი სატელევიზიო სერიალია ულტრამაღალი გარჩევადობით (4K).

გადაღება
სერიალი BBC-მ 2013 წელს დააანონსა სამუშაო სათაურით One Planet, თუმცა მოგვიანებით სახელი შეიცვალა და Planet Earth II ეწოდა.

2006 წელს გამოსული Planet Earth ბუნების თემატიკაზე გადაღებული ერთ-ერთი პირველი დოკუმენტური ფილმი იყო მაღალი გარჩევადობის (HD) ფორმატში, Planet Earth II-ში კი კიდევ უფრო უახლესი ტექნოლოგიები გამოიყენეს, მათ შორის ულტრამაღალი გარჩევადობა (4K), გაუმჯობესებული კამერის სტაბილიზაცია, დისტანციური გადაღება და საჰაერო დრონის ტექნოლოგია.

მაუწყებლობა
ბრიტანული ტელევიზია
Planet Earth II-ის დებიუტი ბრიტანულ ტელევიზიაში 6 ნოემბერს შედგა და ამჟამად BBC One-ისა და BBC One HD-ის ეთერში გადის, შედგება ექვსი ეპიზოდისგან.

საერთაშორისო
საერთაშორისო მასშტაბით, სერიალი BBC Earth-ის ეთერში გავა, თუმცა ზოგიერთი ქვეყნისათვის იქნება გამონაკლისი.

ამერიკის შეერთებულ შტატებში ფილმის ჩვენება 2017 წლის 28 იანვრიდან, ყოველ ორშაბათს, BBC America-ს ეთერში შედგება.

ეპიზოდები
„კუნძულები“ — 6 ნოემბერი, 2016
„მთები“ — 13 ნოემბერი, 2016
„ჯუნგლები“ — 20 ნოემბერი, 2016
„უდაბნოები“ — 27 ნოემბერი, 2016
„მდელოები“ — 4 დეკემბერი, 2016
„ქალაქები“ — 11 დეკემბერი, 2016

საუნდტრეკი
სერიალის მთავარი მუსიკალური თემა ჰანს ციმერმა დაწერა, ორიგინალური მუსიკა თითოეული ეპიზოდისთვის კი იაკობ შეამ და იაშა კლებემ. ციფრულად 2016 წლის 11 ნოემბერს გამოვიდა.

რესურსები ინტერნეტში
Planet Earth II — BBC Programmes-ზე
 Planet Earth II — BBC Earth-ზე

Planet Earth II  — Conservation on Film  via Conjour  (Conservation Journal)

სქოლიო

კატეგორია:BBC-ს ფილმები
კატეგორია:დოკუმენტური ფილმები
კატეგორია:ტელესერიალები ანბანის მიხედვით